Jan Łukasiewicz

Jan Łukasiewicz (Lviv, Galicia, Austria-Hungaria [hodie in Ukraina] le 21 de decembre, 1878 – Dublin, Republica de Irlanda le 13 de februario, 1956) esseva un mathematico polonese. Su travalio mathematic se focalisava in le logica mathematic. Ille pensava innovar in le traditional logica prepositional, le principio de non contradiction e le principio del tertie excludite.

Łukasiewicz travaliava in logica polyvalente, includente su proprie calculo de tres valores, le prime logica de calculo non classic. Ille etiam se dedicava al philosophia, se approximante al aspectos human del creation del theoria scientific con ideas similar a los de Karl Popper.

Ille es le autor, inter altere obras, de Elementos de logica mathematic; Le syllogistica de Aristoteles del puncto de vista del moderne logica formal; Super le theoria intuitionistic del deduction; Un systema de logica modal; Le principio de individuation.

 Vita 
 1878 Nascentia
 1890-1902 Studia con Kazimierz Twardowski in Lwów (Leopolis)
 1902 Doctorato (mathematica e philosophia), Universitate de Lwów con le plus alte distinction posible
 1906 Completa su thesis, Universitate de Lwów (Leópolis)
 1906 Deveni professor
 1910 Essayos in le principio de non contradiction e del principio del tertie excludite.
 1911 Professor extraordinari in Lwów (Leopolis)
 1915 Invitate al nove Universitate de Varsovia
 1916 Declarate le nove Regno de Polonia
 1917 Disveloppa le calculo propositional trivalente e critica le principio del tertie excludite.
 1919 Ministro Polonese de Education
 1920-1939 Professor in le Universitate de Varsovia funda insimul a Stanislaw Leśniewski le schola de logica Lwów-Varsovia (vide etiam Alfred Tarski, Stefan Banach, Hugo Steinhaus, Zygmunt Janiszewski, Stefan Mazurkiewicz)
 1928 Se marita con Regina Barwinska
 1946 Exilio in Belgica 
 1946 Offerta de un cathedra in le University College Dublin
 1953 Scribe su autobiographia
 1956 Mori in Dublin

 Axiomatisation del logica propositional 
Un del aspectos plus cognoscite del travalio de Łukasiewicz es su axiomatisationes del logica propositional. Un de iste axiomatisationes consiste a pena in tres axiomas que, in notation moderne, pote esser scribite del sequente forma:





A partir de iste tres axiomas, le formulas valide del logica propositional pote esser inferite via substitution e/o modus ponens. Łukasiewicz etiam presentava un revision de un systema axiomatic de Nicod que usa a pena un connective e possede a pena un axioma.

Altere grande attingimento de Łukasiewicz esseva un notation pro logica propositional non ambigue, sufficiente pro permitter a elimination de parenthesis e altere signos usate pro determinar le objetivo del connectives logic. Iste notation es cognoscite como notation polonese e in illo le connectivos logic es prefixate in vice de infixate como accide in le notation usual. Iste notation ha importantia theoric pro le scientias del computation.

 Lecturas in anglese 

 Aristotle & Łukasiewicz on the Principle of Contradiction, ed. by Frederick Seddon (Modern Logic, 1996) ASIN 1884905048 
 Philosophical Logic in Poland, ed. by Jan Wolenski (Kluwer, 1994) 
 Jan Łukasiewicz: Elements of Mathematical Logic, Warsaw, Państwowe Wydawnictwo Naukowe, 1963
 Jan Łukasiewicz: Selected Works, Amsterdam, North-Holland, 1970
 Jan Łukasiewicz. Aristotle´s Syllogistic. Oxford: The Clarendon Press (1957)

Categoria:Gente polonese
Categoria:Mathematicos
Categoria:Logicos